CELEX: 31982R2778
Language: el
Date: 1982-10-18 00:00:00
Title: Κανονισμός (EOK) αριθ. 2778/82 τής Επιτροπής τής 18ης Οκτωβρίου 1982 περί τροποποιήσεως, όσον αφορά ορισμένες ημερομηνίες, τού κανονισμού (EOK) αριθ. 2655/82 περί τών λεπτομερειών εφαρμογής τού καθεστώτος εισαγωγής, κατά τό 1982, γιά τά προϊόντα τής διάκρισης 07. 06 Α τού Κοινού Δασμολογίου καταγωγής τρίτων χωρών εκτός τής Ταϋλάνδης καί περί τροποποιήσεως τού κανονισμού (EOK) αριθ. 950/68 περί τού Κοινού Δασμολογίου

Avis juridique important

|

31982R2778

Κανονισμός (EOK) αριθ. 2778/82 τής Επιτροπής τής 18ης Οκτωβρίου 1982 περί τροποποιήσεως, όσον αφορά ορισμένες ημερομηνίες, τού κανονισμού (EOK) αριθ. 2655/82 περί τών λεπτομερειών εφαρμογής τού καθεστώτος εισαγωγής, κατά τό 1982, γιά τά προϊόντα τής διάκρισης 07. 06 Α τού Κοινού Δασμολογίου καταγωγής τρίτων χωρών εκτός τής Ταϋλάνδης καί περί τροποποιήσεως τού κανονισμού (EOK) αριθ. 950/68 περί τού Κοινού Δασμολογίου  

Επίσημη Εφημερίδα αριθ. L 293 της 19/10/1982 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 2778/82 ΤΗΣ ΕΠΙΤΡΟΠΗΣ  της 18ης Οκτωβρίου 1982  περί τροποποιήσεως, όσον αφορά ορισμένες ημερομηνίες, του κανονισμού (ΕΟΚ) αριθ. 2655/82 περί των λεπτομερειών εφαρμογής του καθεστώτος εισαγωγής, κατά το 1982, για τα προϊόντα της διάκρισης 07.06 Α του Κοινού Δασμολογίου καταγωγής τρίτων χωρών εκτός της Ταϋλάνδης και περί τροποποιήσεως του κανονισμού (ΕΟΚ) αριθ. 950/68 περί του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 12 παράγραφος 2,  τον κανονισμό (ΕΟΚ) αριθ. 2646/82 του Συμβουλίου της 30ής Σεπτεμβρίου 1982 περί του καθεστώτος εισαγωγής που εφαρμόζεται το 1982 στα προϊόντα της διάκρισης 07.06 Α του Κοινού Δασμολογίου (3), και ιδίως το άρθρο 2,  Εκτιμώντας:  ότι, σύμφωνα με τις διατάξεις του κανονισμού (ΕΟΚ) αριθ. 2655/82 (4), για το δεύτερο τμήμα του 1982, τα πιστοποιητικά εισαγωγής δεν δύνανται να εκδοθούν παρά μόνο από τις 23 Νοεμβρίου 1982· ότι, λαμβανομένης υπόψη της διάρκειας της μεταφοράς από τρίτες ενδιαφερόμενες χώρες καθώς και του γεγονότος ότι η ισχύς των εν λόγω πιστοποιητικών περιορίζεται στις 31 Δεκεμβρίου 1982 εκ του ανωτέρω κανονισμού, μία αργοπορημένη έκδοση θα μπορούσε να έχει ως συνέπεια για τους εμπόρους την απώλεια του ευεργετήματος του καθεστώτος που προβλέπεται από τον κανονισμό (ΕΟΚ) αριθ. 2646/82· ότι πρέπει, κατά συνέπεια, να τροποποιηθούν οι διατάξεις του κανονισμού (ΕΟΚ) αριθ. 2655/82 ενόψει της εκδόσεως των ανωτέρω πιστοποιητικών εντός καταλληλότερων προθεσμιών·  ότι η Επιτροπή Διαχειρίσεως Σιτηρών δεν διατύπωσε γνώμη της προθεσμίας που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2655/82 τροποποιείται ως εξής:  1. Στο άρθρο 2 παράγραφος 1:  - οι ημερομηνίες που προβλέπονται στο πρώτο εδάφιο δεύτερη περίπτωση αντικαθίστανται με τις εξής ημερομηνίες: 20, 21 και 22 Οκτωβρίου 1982,  - στο άρθρο 2 παράγραφος 1, στο δεύτερο εδάφιο προβλέπεται η ημερομηνία 19 Νοεμβρίου 1982 η οποία αντικαθίσταται από την ημερομηνία 27 Οκτωβρίου 1982.  2. Στο άρθρο 2 παράγραφος 2 η ημερομηνία 23 Νοεμβρίου 1982 αντικαθίσταται από την ημερομηνία 29 Οκτωβρίου 1982.  3. Στο άρθρο 3 παράγραφος 2, οι προβλεπόμενες ημερομηνίες αντικαθίστανται από τις ημερομηνίες 20, 21 και 22 Οκτωβρίου 1982.  4. Στο άρθρο 3 παράγραφος 5, η ημερομηνία 10 Νοεμβρίου 1982 αντικαθίσταται από την ημερομηνία 25 Νοεμβρίου 1982.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Οκτωβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 1.  (3) ΕΕ αριθ. L 279 της 1. 10. 1982, σ. 81.  (4) ΕΕ αριθ. L 280 της 2. 10. 1982, σ. 14.